Jean-Luc Dengis

Jean-Luc Dengis, nado en Herstal, Liexa, en 1950, é un numismático belga especializado nas emisións monetarias do Principado de Liexa.

Entre outras entidades, presidiu a Sociedade Real de Numismática de Bélxica.

 Traxectoria  

A afección á numismática de Dengis comezou aos seus 12 anos, cando achou dúas moedas romanas que lle serviron para iniciar unha colección.Lallemant, N. (2003). "La numismatique: une véritable passion!". En DHnet.be. 14 de febreiro. 

A súa carreira profesional transcorreu como oficial do exército belga,"Liste de membres. Membres cor-ceapcndants". En Revue belge de numismatique. 131. 1985. Páxina 272. que compaxinou coa súa dedicación ao estudo da numismática. Logo da súa xubilación puido dedicarse por completo a esta disciplina.  

Dengis foi fundador e presidente do Círculo Numismático Val de Salm en 1978."Qui et combien sommes-nous?". Cercle numismatique Val de Salm (Numisvaldesalm.be). É tamén membro da Sociedade Real de Numismática de Bélxica, que o elixiu como presidente para o período 2008-2011, e presidiu igualmente a Alianza Europea Numismática, en dous períodos: 1983-1987 e 1996-2000.Bulletin du Cercle d’études numismatiques. Vol. 59. Nº 2. Agosto de 2022. Páxina 4 (nota 2). 

O seu foco de interese como investigador e estudoso da numismática céntrase na numismática medieval, e é autor de varias obras acerca das emisións monetarias do Principado de Liexa.

 Publicacións 

Esta é unha escolma das publicacións de Jean-Luc Dengis ao longo da súa traxectoria:

 Monografías 
 (2006-2007). Les monnaies de la principauté de Liège. Moneta, Wetteren."Les monnaies de la principauté de Liège". Numista.com
 (2006). I De Notger à Henri de Gueldre (972-1274) [2ª ed. aumentada en 2016]. ISBN 9789491384608 
 (2006). II. De Jean d'Enghien à Robert de Berghes (1274-1564). ISBN 9789077297223
 (2006). III. De Gérard de Groesbeeck au rattachement à la France (1564-1794). ISBN 9789077297230
 (2007). IV. Monnaies particulières, jetons, médailles, méreaux, trébuchets. ISBN 9789077297339 
 (2008). Numismatique de la principauté abbatiale de Stavelot-Malmedy. Moneta, Wetteren. ISBN 9789077297407
 (2009-2017). Trouvailles et trésors monétaires en Belgique. Moneta, Wetteren [23 volumes].
(2022). Catalogue des monnaies de la seigneurie de Herstal (1106-1355). Cercle numismatique du Val de Salm."Catalogue des monnaies de la seigneurie de Herstal (1106-1355)". Numista.com

 Escolma de artigos 

 (1998). "Logne, siège d'un atelier de faux-monnayeurs". En Revue belge de numismatique. 144. Páxinas 79-97. 
 (2021). "Otoo, efemeer elect van Luik (1195) - de denarius n.a.v. zijn verkiezing eindelijk geïdentificeerd". En Jaarboek van het europees genootschap voor munt-en penningkunde. Páxinas 25-33.
 (2022). "De denieren van Herstal van Hendrik I, hertog van Brabant ". En Jaarboek van het europees genootschap voor munt-en penningkunde. Páxinas 3-14.

 Notas 

Categoría:Nados en 1950
Categoría:Finados en 2008
Categoría:Nados na provincia de Liexa
Categoría:Numismáticos de Bélxica
Categoría:Militares de Bélxica
Categoría:Personalidades sen imaxes